
BIROUL  PERMANENT

AL

CAMEREI  DEPUTAŢILOR

Vă înaintăm alăturat, raportul asupra Proiectului de Lege pentru aprobarea plăţii cotizaţiei anuale a României la bugetul comun al Centrului de Excelenţă pentru Managementul Crizelor şi Răspuns la Dezastre (Crisis Management and Disaster Response Center of Excellence), precum şi pentru completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, trimis cu adresa nr. PLx.566 din 15 noiembrie 2021, Camera Deputaților fiind Cameră decizională.
În raport cu obiectul și conținutul său, proiectul de Lege face parte din categoria legilor ordinare.
PREŞEDINTE,

Bogdan - Iulian HUŢUCĂ
Parlamentul  României

RAPORT
asupra proiectului de Lege pentru aprobarea plăţii cotizaţiei anuale a României la bugetul comun al Centrului de Excelenţă pentru Managementul Crizelor şi Răspuns la Dezastre (Crisis Management and Disaster Response Center of Excellence), precum şi pentru completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte
În conformitate cu prevederile art. 95 şi art.117 alin. (1) din Regulamentul Camerei Deputaților, republicat, Comisia pentru buget, finanțe și bănci a fost sesizată, prin adresa nr. PLx.566 din 15 noiembrie 2021, spre dezbatere pe fond, în procedură de urgenţă, cu proiectul de Lege pentru aprobarea plăţii cotizaţiei anuale a României la bugetul comun al Centrului de Excelenţă pentru Managementul Crizelor şi Răspuns la Dezastre (Crisis Management and Disaster Response Center of Excellence), precum şi pentru completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte.

Conform prevederilor art.75 din Constituția României, republicată și ale art.92, alin.(9) din Regulamentul Camerei Deputaților, republicat, Camera Deputaților este Cameră decizională.
Acest proiect de Lege a fost adoptat de Senat, în calitate de primă Cameră sesizată în şedinţa din 8 noiembrie 2021, cu respectarea prevederilor art.76 alin.(2) din  Constituţia României, republicată.

La dezbaterea proiectului de Lege s-a avut în vedere avizul favorabil al Consiliului Legislativ.
Proiectul de Lege supus dezbaterii are ca obiect de reglementare aprobarea plăţii contribuţiei anuale a României la bugetul comun al Centrului de Excelenţă pentru Managementul Crizelor şi Răspuns la Dezastre (Crisis Management and Disaster Response Center of Excellence), pentru anul 2021, precum şi plata cotizaţiei anuale pentru anii următori, pe întreaga durată a participării României în calitate de „naţiune sponsor” la Centrul de Excelenţă pentru Managementul Crizelor şi Răspuns la Dezastre. Potrivit proiectului, sumele necesare plăţii cotizaţiei anuale urmează să se asigure de la bugetul de stat, prin bugetul anual al Ministerului Afacerilor Interne.
În conformitate cu prevederile art. 62 din Regulamentul Camerei Deputaților, republicat,  membrii Comisiei pentru buget, finanţe şi bănci au examinat proiectul de Lege menționat mai sus, în ședința cu prezenţă fizică şi online, din data 7 decembrie 2021.    
La lucrările Comisiei, deputaţii și-au înregistrat prezența conform listei de prezenţă .
La dezbaterea proiectului de Lege a participat, în calitate de invitat, domnul Mădălin Gheorghe, director în cadrul Ministerului Afacerilor Interne.
În urma examinării proiectului de Lege, deputații prezenți la lucrările comisiei au hotărât, cu majoritate de voturi, să propună plenului Camerei Deputaţilor un raport de adoptare a proiectului de Lege aprobarea plăţii cotizaţiei anuale a României la bugetul comun al Centrului de Excelenţă pentru Managementul Crizelor şi Răspuns la Dezastre (Crisis Management and Disaster Response Center of Excellence), precum şi pentru completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, în forma adoptată de Senat.
În raport cu obiectul și conținutul său, proiectul de Lege face parte din categoria legilor ordinare.
	PREŞEDINTE,

Bogdan - Iulian HUŢUCĂ


	SECRETAR,

Iulius - Marian FIRCZAK


Şef serviciu,
Giorgiana Ene
               Expert parlamentar,
               Laura Elena Gheorghe

